Neuvoston asetus (EY, EHTY, Euratom) N:o 2804/2000,

annettu 18 päivänä joulukuuta 2000,

Euroopan yhteisöjen virkamiesten ja muun henkilöstön palkkojen ja eläkkeiden sekä näihin palkkoihin ja eläkkeisiin liittyvien korjauskertoimien mukauttamisesta 1 päivästä heinäkuuta 2000

EUROOPAN UNIONIN NEUVOSTO, joka

ottaa huomioon Euroopan yhteisön perustamissopimuksen,

ottaa huomioon Euroopan yhteisöjen erioikeuksista ja vapauksista tehdyn pöytäkirjan ja erityisesti sen 13 artiklan,

ottaa huomioon Euroopan yhteisöjen virkamiehiin sovellettavat henkilöstösäännöt ja näiden yhteisöjen muuta henkilöstöä koskevat palvelussuhteen ehdot, jotka on vahvistettu asetuksella (ETY, Euratom, EHTY) N:o 259/68(1), ja viimeksi muutettuna asetuksella (EY, EHTY, Euratom) N:o 628/2000(2), ja erityisesti mainittujen henkilöstösääntöjen 63, 64, 65, 65 a, ja 82 artiklan ja liitteen XI sekä mainittujen palvelussuhteen ehtojen 20 artiklan ensimmäisen kohdan ja 64 artiklan,

ottaa huomioon komission ehdotuksen,

sekä katsoo seuraavaa:

(1) Komission laatiman kertomuksen johdosta toteutetun virkamiesten ja muun henkilöstön palkkoja koskevan tutkimuksen perusteella on osoittautunut aiheelliseksi mukauttaa yhteisöjen virkamiesten ja muun henkilöstön palkkoja ja eläkkeitä vuoden 2000 tarkistukseen.

(2) Vuosittainen mukauttaminen varainhoitovuodelle 2001 voi johtaa siihen, että ennen 31 päivää joulukuuta 2001 on vahvistettava uudet korjauskertoimet, joita sovelletaan taannehtivasti 1 päivästä heinäkuuta 2001.

(3) Uudet korjauskertoimet voivat aiheuttaa taannehtivia palkkojen ja eläkkeiden (positiivisia tai negatiivisia) mukautuksia, jotka koskevat tämän asetuksen perusteella jo maksettua varainhoitovuoden 2001 osaa.

(4) Olisi säädettävä korjauskertoimien edellyttämästä taannehtivasta korotuksesta tai liikaa maksettujen summien palauttamisesta voimaantulopäivän ja neuvoston varainhoitovuodelle 2001 tekemän vuosittaisen mukauttamispäätöksen voimaantulopäivän välisenä ajanjaksona.

(5) Olisi säädettävä, että mahdollisen palautuksen vaikutukset voidaan jakaa enintään kahdentoista kuukauden ajalle neuvoston varainhoitovuodelle 2001 tekemän vuosittaisen mukauttamispäätöksen voimaantulopäivän jälkeen.

(6) Kreikka ottaa euron käyttöön 1 päivänä tammikuuta 2001 muuntokurssilla 1 EUR = 340,750 drakmaa,

ON ANTANUT TÄMÄN ASETUKSEN:

1 artikla

Korvataan 1 päivästä heinäkuuta 2000:

a) henkilöstösääntöjen 66 artiklassa oleva kuukausittaista peruspalkkaa koskeva taulukko seuraavasti:

>TAULUKON PAIKKA>

b) - henkilöstösääntöjen liitteessä VII olevassa 1 artiklan 1 kohdassa määrä "170,35 EUR" määrällä "173,93 EUR",

- henkilöstösääntöjen liitteessä VII olevassa 2 artiklan 1 kohdassa määrä "219,38 EUR" määrällä "223,99 EUR",

- henkilöstösääntöjen liitteessä VII olevan 69 artiklan toisessa virkkeessä ja 4 artiklan 1 kohdan toisessa alakohdassa määrä "391,91 EUR" määrällä "400,14 EUR",

- henkilöstösääntöjen liitteessä VII olevan 3 artiklan ensimmäisessä alakohdassa määrä "196,05 EUR" määrällä "200,17 EUR".

2 artikla

Korvataan muuta henkilöstöä koskevien palvelussuhteen ehtojen 63 artiklassa oleva kuukausittaista peruspalkkaa koskeva taulukko 1 päivästä heinäkuuta 2000 seuraavasti:

>TAULUKON PAIKKA>

3 artikla

Henkilöstösääntöjen liitteessä VII olevassa 4 a artiklassa tarkoitettu kiinteämääräinen korvaus 1 päivästä heinäkuuta 2000 on:

a) 104,39 EUR kuukaudessa palkkaluokkiin C 4 tai C 5 kuuluville virkamiehille;

b) 160,04 EUR kuukaudessa palkkaluokkiin C 1, C 2 tai C 3 kuuluville virkamiehille.

4 artikla

Eläkkeet, jotka on saatu 1 päivästä heinäkuuta 2000 mennessä, lasketaan kyseisestä päivästä henkilöstösääntöjen 66 artiklassa määrätyn kuukausittaista peruspalkkaa koskevan taulukon perusteella sellaisena kuin se on muutettuna tämän asetuksen 1 artiklan a alakohdalla.

5 artikla

Korvataan 1 päivästä heinäkuuta 2000 henkilöstösääntöjen 63 artiklan toisessa kohdassa oleva päivämäärä "1 päivästä heinäkuuta 1999" päivämäärällä "1 päivästä heinäkuuta 2000".

Kreikassa maksettavat palkat maksetaan 1 päivästä tammikuuta 2001 alkaen euroina.

6 artikla

1. Jäljempänä luetelluissa maissa tai paikkakunnilla työskentelevien virkamiesten ja muun henkilöstön palkkaan sovellettavat korjauskertoimet vahvistetaan 16 päivästä toukokuuta 2000 seuraavasti:

- Irlanti 118,9.

2. Jäljempänä luetelluissa maissa tai paikkakunnilla työskentelevien virkamiesten ja muun henkilöstön palkkaan sovellettavat korjauskertoimet vahvistetaan 1 päivästä heinäkuuta 2000 seuraavasti:

>TAULUKON PAIKKA>

3. Kreikassa toimivien virkamiesten ja muun henkilöstön palkkoihin sovellettava korjauskerroin on 1 päivästä tammikuuta 2001 alkaen 83,6.

4. Eläkkeisiin sovellettavat korjauskertoimet vahvistetaan henkilöstösääntöjen 82 artiklan 1 kohdan mukaisesti. Kolmansissa maissa sovellettavien korjauskertoimien vahvistamisesta 18 päivänä heinäkuuta 1988 annetun neuvoston asetuksen (EHTY, ETY, Euratom) N:o 2175/88(3) 3-10 artiklaa voidaan edelleen soveltaa.

5. Näitä korjauskertoimia voidaan asian lykkääntyessä muuttaa ennen 31 päivää joulukuuta 2001 neuvoston asetuksella uusista korjauskertoimista, jotka tulevat voimaan 1 päivästä heinäkuuta 2001. Tämän seurauksena toimielimet suorittavat taannehtivasti soveltamispäivämäärän ja vuodelle 2001 tehdyn vuosittaisen mukauttamispäätöksen voimaantulopäivämäärän välisenä ajanjaksona positiivisen tai negatiivisen mukautuksen vastaaviin virkamiesten palkkoihin sekä entisten virkamiesten muiden edunsaajien eläkkeisiin.

Jos tähän taannehtivaan mukauttamiseen liittyy liikaa perityn määrän takaisinmaksaminen, se voidaan jakaa enintään kahdentoista kuukauden ajalle vuodelle 2001 tehdyn vuosittaisen mukauttamispäätöksen voimaantulopäivän jälkeen.

7 artikla

Korvataan henkilöstösääntöjen liitteessä VII olevassa 10 artiklan 1 kohdassa esitetty taulukko 1 päivästä heinäkuuta 2000 seuraavalla taulukolla:

>TAULUKON PAIKKA>

8 artikla

Asetuksen (EHTY, ETY, Euratom) N:o 300/76(4) 1 artiklassa säädetyt vuorotyökorvaukset ovat 1 päivästä heinäkuuta 2000 alkaen, 302,56, 456,67, 499,33 ja 680,74 euroa.

9 artikla

Korjataan neuvoston asetuksen (ETY, Euratom, EHTY) N:o 260/68(5) 4 artiklassa esitettyjä määriä 1 päivästä heinäkuuta 2000 alkaen kertoimella 4,367713.

10 artikla

Tämä asetus tulee voimaan sitä päivää seuraavana päivänä, jona se julkaistaan Euroopan yhteisöjen virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

Tehty Brysselissä 18 päivänä joulukuuta 2000.

Neuvoston puolesta

Puheenjohtaja

D. Voynet

(1) EYVL L 56, 4.3.1968, s. 1.

(2) EYVL L 76, 25.3.2000, s. 1.

(3) EYVL L 191, 22.7.1988, s. 1.

(4) Neuvoston asetus (EHTY, ETY, Euratom) N:o 300/76, annettu 9 päivänä helmikuuta 1976, edunsaajaryhmien, korvausten antamista koskevien edellytysten ja sellaisten korvausmäärien määrittämisestä, jotka voidaan myöntää keskeytyksettä tai vuorotyössä tehtäviään hoitaville virkamiehille (EYVL L 38, 13.2.1976, s. 1), asetus sellaisena kuin se on täydennettynä asetuksella (Euratom, EHTY, ETY) N:o 1307/87 (EYVL L 124, 13.5.1987, s. 6), ja sellaisena kuin se on viimeksi muutettuna asetuksella (EY, EHTY, Euratom) N:o 2461/98 (EYVL L 307, 17.11.1998, s. 5).

(5) Neuvoston asetus (ETY, Euratom, EHTY) N:o 260/68, annettu 29 päivänä helmikuuta 1968, Euroopan yhteisöille suoritettavaan veroon sovellettavien edellytysten ja menettelyn vahvistamisesta (EYVL L 56, 4.3.1968, s. 8), asetus sellaisena kuin se on viimeksi muutettuna asetuksella (EY, EHTY, Euratom) N:o 2459/98 (EYVL L 307, 17.11.1998, s. 3).